Dobrý deň, Gardnerella vaginalis je bežnou súčasťou vaginálnej flóry, pri premnožení však spôsobuje bakteriálnu vaginózu, pri ktorej sa prirodzené baktérie pošvy premnožia a spôsobia nerovnováhu.
Často sa tak stáva po nechránenom pohlavnom styku s novým či viacerými partnermi. Infekciu však môžu spôsobiť aj výplachy pošvy, antibiotiká, zavádzanie vnútromaternicového telieska či nedostatočná intímna hygiena. Záleží aj od klinických príznakov a ťažkostí. Opakovaným užívaním antibiotík dochádza len k prehlbovaniu vaginálneho mirkobiálneho dysbalancu. Skúste si realizovať vaginálne výplachy Cloginom alebo Rosalginom a aplikujte si v kúrach vaginálne probiotiká. Keďže nepoznám žiadne bližšie informácie ani okolnosti, takto sa Vám neviem bližšie objektívne vyjadriť. Riaďte sa odporúčaniami Vášho obvodného gynekológa.